**Вячоркі**

**Мэты:**

- далучэнне вучняў да дзейнасці па захаванні этнакультурнай спадчыны, паказ практычнага прымянення атрыманых ведаў;

- развіццё камуніатыўных уменняў у працэсе сумеснай дзейнасці, развіцце навыкаў звязнага маўлення,стымуляванне цікавасці вучняў да гістарычнага мінулагя свайго народа;

- выхаванне павагі да памяці продкаў, роднай мовы.

**Вядучы 1**: Дарагія сябры! Сёння мы разам з вамі завітаем на вясковую сядзібу.

**Вядучы 2:** Для кожнага чалавека, асабліва вяскоўца, сядзіба—гэта спадчына. І матэрыяльная, зробленая сваімі рукамі, і духоўная,якую атрымалі мы ад продкаў, і якую павінны годна перадаць нашчадкам.

**Вядучы 3**: Пры яркім святле бліскавіцы відаць усё навокал.А пры святле свечкі на покуці ў матчынай хаце, пры святле малітвы ў душы відаць і тое, што засталося ў мінулым і што чакае нас у будучым

**Вядучы 1**

Добры вечар усім вам,  
Дарагія госці,  
Дзякуем, што к нам вы  
Прыбылі ў госці.

**Вядучы 2**

Рады мы ўбачыць  
Вас у нашай хаце.  
Нашым караваем  
Вас пачаставаці.

**Вядучы 3**

Па звычаях народных  
Усім гасцям — паклон наш.  
3 добрым словам і з любоўю  
Вас вітаем хлебам-соллю!

**Вядучы1**

А свае «Вячоркі»  
Паказаць вам рады.

Рады мы паслухаць  
Вашае парады.

**Вядучы2**

Вячоркі...Вечарушкі...Пасядзелкі..Пасядушкі...   
Па-рознаму называлі вячоркі.Збіраліся на вячоркі некалі і ў нашых Жухавічах. Для чаго? Што людзей прыцягвала да вячорак?  
**Вядучы3** Гэта традыцыйная форма калектыўнай жаночай працы і правядзення вольнага часу ў доўгія асеннія і зімовыя вечары. 3 глыбокай даўнасці прыйшоў да нас гэты народны звычай. Як ні цяжка было жыць у тыя далёкія часы, а ўсе ж засталася ў народа любоў да песень, танцаў, гульняў,жартаў.  
**Вядучы1** Звычайна на вячоркі збіраліся ў хаце з прасторным пакоем. Сустракалі гасцей гаспадыня-весялуха, гаспадар-жартаўнік, якія самі вельмі любілі спяваць, расказаць якую-небудзь небыліцу, успомніць пра сваю маладосць, пра свае горычы і радасці. Жартаўнікі прыдумлялі розныя гульні.  
**Вядучы2** На вячорках вяліся розныя размовы. Марылі, безумоўна, аб лепшым жыцці, думалі і абмяркоўвалі, Марылі яшчэ і аб тым, каб навучыцца трохі грамаце, бо пісьменных людзей у нашай вёсцы амаль не было.

**Вядучы3** Паступова вячоркі спынілі сваё існаванне. На жаль, яны сёння адраджаюцца толькі на фальклорных святах .

**Вядучы** 1 І таму мы запрашаем вас у вясковую сядзібу на вячоркі.  
**Лявоніха** (да Лявона). Вось жа выбраў час. Зараз дзяўчаты на вячоркі да нас збірацца пачнуць, а ты тут сметнік развёў.  
**Лявон**  Эх, жонка! Гуляць — гуляй, а справе ганьбы не давай. А я гляджу, чаго ты сёння як падмеценая.  
**Лявоніха** Хаця з сярэдзіны хаты ссунься.  
Васілінка падмятае падлогу ад парога. Уваходзіць бабуля Алена  
**Бабуля Алена**  Унучачка, што ж ты гэта робіш? Ад парога хату не мятуць.  
**Васілінка**  А ці так ужо важна, як месці. Галоўнае ж, каб чыста было.  
**Бабуля Алена** Яно-то так. Але ж хіба табе мама не казала? Калі ты не ведаеш, ну дык паслухай, што я табе скажу. Парог, як і печ, — месца ў хаце

незвычайнае. 3 ім звязана мноства народных звычаяў, абрадаў і прыкмет.

Парог лічыўся ў народзе месцам, дзе жывуць душы продкаў, якія могуць уплываць на людзей, на іх здароўе, заможнасць, узаемаадносіны з іншымі людзьмі.

**Васілінка** Дзякую, бабуля, за цікавыя звесткі. Цяпер буду падмятаць толькі да парога. Праходзь, бабуля,   
**Лявон** (*звяртаецца да Васілінкі*). Гэта ты ўжо, Васілінка, вячоркі прыдумала?

**Васілінка**  Не сварыся, татка. У нас будзе так весела!  
**Лявон** Добра, дачушка, пайду я , трэба скаціну напаіць.(Гаспадыня завіхаецца каля стала.Чуецца гоман, а потым стук у дзверы)

**Гаспадыня**  Васіль, дзе ты падзеўся? Ужо госці ідуць.(*Госці заходзяць у хату)*

**Госць 1** Добры дзень, даражэнькія гаспадары! Весялосці вам і радасці!

**Госць 2** Мір вашаму дому, быць пірагу ядому! Даўно да вас збіраліся ды ледзь-ледзь сабраліся.

**Госць 3** Палотны пабялілі, нітак напралі, пруткі і кручкі падрыхтавалі, узоры для вышыўкі выбралі , квасу наварылі—усе парабілі.І ў дарогу.

**Госць 4** Пакуль ехалі, кола зламалася, вось згубілася, мы ў яму ўваліліся, а ў яме—мядзведзь. Ледзь-ледзь адбіліся. Ды вось сюды з ‘явіліся. Ці паверылі вы нашым байкам?

**Госць 5**  Чалом вам б ‘ем, у ножкі кланяемся. А ці знойдзецца для нас месцейка цепленькае ў вас?Ды добрае слоўца? Бо нас вунь колькі прываліла!

**Гаспадыня** Праходзьце, рады вас бачыць.

Госць  (*пасля невялікай паўзы*). А хочаце, я вам раскажу цікавую гісторыю, як лён дзяўчыну выратаваў? Мне яе расказала мая знаёмая з Мядзвядкі (*Усе згаджаюцца.*)

У іх сяле жыла прыгожая дзяўчына, і хацела яна выйсці замуж за багатага, але ніхто не сватаўся да беднай. I вось аднойчы да гэтай дзяўчыны прыехаў багаты малады пан на вараных конях. Ён быў прыгожа апрануты: увесь у золаце. I гаворыць: «Што, спадабаўся я табе, Алеся?» Дзяўчына пачырванела і кіўнула галавой. I насыпаў ёй госць, як здалося, золата поўны куфар, а дзяўчына не бачыла, што гэта не золата, а вуголле. Тады яны селі на коней і паехалі да яго ў палац. Коні ляцелі, як бы ў іх сядзела нячыстая сіла. I толькі цяпер дзяўчына ўбачыла пад сурдутам у маладога пана хвост. I здагадалася

яна, што гэта не пан, а чорт. (*Дзве-тры дзяўчынкі войкнулі.*)  
Тады выскачыла яна з карэты і схавалася ў лёне. А чорт і кажа: «Лён, лён, аддай дзяўчыну». А лён падумаў, падумаў, стала шкада яму гэтай дзяўчыны, ён і гаворыць, што аддасць яе пасля таго, як раскажа пра ўсё сваё жыццё. I стаў лён расказваць, як яго рвалі і састаўлялі ў кучкі. Потым — як вазілі яго на ток і абівалі, як яго пасля часалі і мялі, як з яго кужалю пралі ніткі, як ткалі, як палотны адбельвалі, як вопратку з палотнаў шылі, а цяпер носяць яе мужыкі бедныя.  
I пакуль лён расказваў сваю гісторыю, ужо заспявалі трэція пеўні — і чорт знік. Пасля таго выпадку дзяўчына больш не шукала багатага пана, каб выйсці

замуж. Вось як было.

**Васілінка** А давайце мы песню пра лянок заспяваем, дзяўчаткі!( спаваюць песню)

**Бабуля Алена** А паслухайце, што ў Кожаве было, бабуля мне расказвала.   
Хадзілі дзеці гуляць на горку, а малая дзяўчынка ўвесь час адна гуляе. I вось пытаюць у яе людзі:  
— 3 кім ты гуляеш?  
А яна і адказвае:  
— 3 дзедам. У яго сівая бародка, ён гуляе са мною, кветкі збірае, цукеркі мне дае...  
I вось аднаго разу прыйшла гэтая дзяўчынка дадому і кажа маці:  
— Апрані мяне чыста, бо я памру.  
Маці ў слёзы. А праз некалькі дзён і праўда гэтага дзіцяці не стала.  
Дык вось людзі кажуць, што гэта не дзядок быў, а чорт.

*(Чуецца стук у дзверы.Дзяўчаты палохаюцца Уваходзяць хлопцы)*

**Пятрок** Добры вечар, ягамосці! Ці запрашаеце нас да сябе ў госці?

**Гаспадар** О,хлопцы! Добры вечар! Праходзьце,сядайце ды хваліцеся,што чулі, што бачылі?

- Мы прыйшлі да вас не з пустымі рукамі, а з восеньскімі дарамі!

- Вось тут рэпа, морква, бурак, каб вашыя шчочкі палалі, як мак.

- А вось бульбачкі мех, каб заўсёды чуўся смех.

- А вось яблыкаў воз, каб вас абмінаў авітаміноз.

- А гэта гарох, каб кожная ела за трох.

- А гэта капуста, каб у вашых засеках не было пуста.

*(Хлопцы перадаюць падарункі)*

**Міхась:** Купіў во беларускі каляндар.А цікавы, браце!Пра што тут толькі няма! І пра гаспадарку, і пра надворе. А вершыкі якія цікавыя…Так спраўна ды складна напісаны!

**Гаспадар** То пачытай,Міхась. Што ты там прыгледзеў?

*(Чуеццастук у дзверы.Уваходзіць Цімох)*

**Цімох** Добры вечар у хату.

**Гаспадар** О,добры вечар,Цімох, добры вечар !Заходзь, сусед дарагі.Толькі што цябе ўспаміналі.Дзе гэта ты прападаеш? Даўно цябе не бачыў.

**Цімох** Зранку сплю на цеплай печы.

Потым ем,у акно гляджу,

І на печы зноў ляжу!

**Гаспадар**  Цімох, а ці накалоў ты дроў?

**Цімох** Нават у лес не хадзіў!

**Гаспадар** А што ж ты цэлы дзень рабіў?

**Цімох**  Мух лічыў!

**Гаспадыня**  Цімох, а ты печ паліў?

**Цімох**:Не, не паліў.Цэлы дзень камароў давіў.

**Гаспадыня:** Дык,можа, ты хоць вады нанасіў?

**Цімох**  Нават вядзерца не наліў.

**Гаспадар** Дык што ж ты цэлы дзень рабіў?

**Цімох**  А,лынды біў! Ды так стаміўся, што ледзь з печы не зваліўся!

**Гаспадар**  Сядай, Цімох, да нас за стол,адпачні.

**Гаспадыня**  Ну і Цімох,ну і лайдак, тое не гэтак,гэта не так…

**Гаспадар** Міхась,дзе той верш, што ты хацеў прачытаць?

*(Гартае, знаходзіць патрэбнае месца*)

**Міхас**ь Вось паслухайце…Верш “Дзюдзя”

Ен рос на ферме парсюком,

Як след падгадаваным,

Але чамусьці “пятачком”

Любіў шукаць заганы.

Ен знойдзе сам сабе бяду,

Пакорпаўшыся ў цесце,

Спачатку выверне яду,

Тады ўжо будзе есці.

То запішчыць, што захварэў:

Баліць яго жывоцік.

То ўвесь ен перарые хлеў,

То ўшчэміць лыч у плоце.

Яму не люба тут нішто,

Усіх ен вінаваціць.

Аброхкаць ен усіх гатоў

І рохкае на маці.

Яму заўседы ўсе не так,

Нібы яго абходзяць,

Яму і сонца абы-як

І не туды заходзіць.

Ды не бяда, што ў чарадзе

Парсюк такі вось будзе.

Бяда,калі паміж людзей

Расце такая дзюдзя.

**Госць** Што праўда, то праўда.

**Гаспадар**  Вось пацешылі дык пацешылі, каханенькія-родненькія.Дык можа мы ўжо ў што згуляем?

**Васілінка**  А давайце ў жураўля *( гуляюць*)

**Госць** А вось вам быль-небыліца: у пяці чалавек адна паясніца.Што гэта?(*Рука і пяць пальцаў)*

Глядзяць удзень і ўночы,вытарашчыўшы вочы,ні на дварэ,ні ў хаце.Як іх назваці?(*Вокны)*

Ляцела цяцера вечарам,ні цяпера,упала ў лебяду,удзень не знайду?*(Раса)*

У кутку барада на кійку.(*Мятла*)

А гэта што? Гарбаты бес на дзеда ўзлез.(*Кажух)*

**Міхась** Хлопцы, дзяўчаты, а давайце проса песеім. ( *А мы проса сеялі)*

*Госць* А хочаце я вам анекдот раскажу?

Вырашылі дзед з бабай маладосць успомніць.

Баба кажа: “Дзед, ты ідзі на вуліцу, а я прыйду да цябе на спатканне.”

Дзед пайшоў. Гадзіну чакае, другую чакае,трэцюю…

Змерз і раззлаваны вяртаецца ў дом: “Ну,старая, ты чаму не прыйшла?”

“А мяне мама не пусціла.”

**Гаспадар** Госці дарагія, а можа вы нам станцуеце(танец)

**Гаспадыня** Васіль, бачыш, якія ў нас госці вяселыя.А ты што маўчыш? Можа, ты дзе быў, дзіва дзіўнае сустракаў? Ці што смешнае бачыў?

**Гаспадар** Бачыў.

**Гаспадыня**  А карову, што люльку курыла, бачыў?

**Гаспадар** Бачыў.

**Гаспадыня** А ці бачыў авечку, што несла яечкі?

**Гаспадар** Бачыў.

**Гаспадын**я А бачыў камара, што поле араў?

**Гаспадар** Бачыў. І гэта бачыў.

**Гаспадыня**  Ну, дык цябе нічым не здзівіш.

**Васілінка** Зараз я вас усіх здзіўлю.Паглядзіце,які я ручнік вышыла сабе ў прыданае.

прыносіць вышыты ручнік.

Усе: Ой, які прыгожы.Малайчына.

**Гаспадыня** Так,так.Малайчына ў мяне дачушка.Не сядзіць склаўшы рукі

.Ведае, што на вяселле шмат ручнікоў спатрэбіцца.

**Васілінка** Паглядзіце ,які прыгожы ручнік атрымаўся. Будзеце мяне на ім хлебам- соллю сустракаць пасля вянчання ў царкве.

**Васілінка** Хопіць ужо сядзець. Давайце пагуляем у грушку( *Пачынаюць гуляць у грушку. Убягае жанчына з кошыкам)*

**Жанчына** Во, сабраліся.Расспяваліся.Ля-ля-ля.Тра-ля-ля. Каб вы не ведалі ні святых Каляд, ні асенніх Дзядоў з вашымі вячоркамі. Пакідалі ўсе.А мне цяпер работа. Ганяй вашых курэй, свіней з агарода.Цьфу на вас і вашыя вячоркі.

**Васілінка**  Чаго вы так разышліся? Хіба мы што дрэннае робім? Спяваем, жартуем.Хіба ж гэта бяда?Лепш да нас далучайцеся. А пабудзьце, цётачка, грушкай (*Цягне яе у круг, працягваецца гульня )*

**Жанчына** Добра з вамі , весела. І час хутчэй ляціць, і злосць у мяне ўжо прайшла. А зараз я вас розвесялю. Аляксей, зайграй што-небудзь.

1А ці ж я не гаспадыня,

Ці ж я не хазяйка,

Тры дні ў печы не паліла,

А на печы жарка!

2. Беларуская дыета –

Бульба, сала, малако,

Ні разочку гэтым летам,

Не ўлезла ў трыко.

3. Наша возера глыбока,

Ловім шчукі і язі,

Нашы дзевачкі прыгожы,

Хоць на выстаўку вязі.

**Гаспадыня** Пакуль вы пелі і скакалі , мае пачастункі паспелі прыгатавацца. Зварыла вам гарбату з травами духмяными. А з чым вы будзеце гарбату : з лыжкай ці з цукрам*?( частуе гасцей*)

**Госці**

--Які прыгожы у Вас посуд цётачка!

-- І прыгожы і экалагіны!

-- А вы ведвеце, што ў гліняным посудзе вельмі добра захоўваць насенне, зёлкі розныя.

-- Толькі патрэбна добра высушыць, каб захаваць да самай вясны.

-- І малако ў гліняным посудзе доўга не скісае.

-- А гэта вас што?

**Гаспадыня** У гэтай бочачцы я капусту квашу. Вельмі смачная атрымліваецца.

У гаршэчку крупу захоўваю. Бачыш мыш на версе сядзіць і пільнуе. А ў гэтым гаршочку я звычайна верашчаку гатую .

**Васілінка** А гляньце які прыгожы паднос !З яго наш татка любіць ракаў есці.

**Міхась** Ой, загуляліся мы нешта.Даўно дамоў пара.Хопіць нам ужо,жартаваць, смяяцца.Трэба зараз нам, гаспадары, з вамі развітацца.

**Госць** Усе ў вас добра атрымалася,

Нам вельмі спадабалася.

І шкада, а ўсе ж бывайце.

Толькі нас не забывайце.

**Госць** Жадаем табе, шчодрая гаспадыня, добра пажываці, дзетак гадаваці і нас не забываці.

**Госць** А будзь жа ты, гаспадар,весел, як вясна-красна.А будзь жа ты багаты,як восень.

**Госц**ь Каб у вас вяліся куры і каровы і заўседы вы былі здаровы.

**Госць**  Каб ваша дзяўчына багата была і на тое лета замуж пайшла, каб намі не ганьбіла, на вяселле запрасіла.

**Гаспадыня**  Няхай вам часценька шанцуе на госці, ніхто каб ніколі не меў на вас злосці. Не мінайце нашай хаты, прыязджайце вы да нас. Пірагамі мы заўседы пачастуем, госці, вас. Не абыходзьце нашага парога, калі будзе міма ісці ваша дарога.

**Госць** Дзякуем,паважаныя гаспадары. Хіба ж можна абысці парог такіх гасцінных людзей.